22/08/2019 | Administración LocalMunicipal
Santa Comba
Aprobación do selo electrónico de órgano e a regulación de actuacións administrativas automatizadas do Concello de Santa Comba

Publico o decreto do alcalde núm.978/2019 do 09/08/2019, ao abeiro do artigo 45.1. a da Lei 39/2015, do 1 de outubro, do procedemento administrativo común das administracións públicas (BOE núm.236 do 02/10/2015), que di: “DECRETO DA ALCALDÍA NÚM.: Expediente núm.: 2019/G003/001021 Departamento: secretaría, adxunto a secretaría Asunto: aprobación de selo electrónico de órgano e regulación de actuacións administrativas automatizadas no Concello de Santa Comba ANTECEDENTES Enténdese por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público, ao abeiro do artigo 41.1 da Lei 40/2015, do 1 de outubro, de réxime xurídico do sector público, (LRXSP), (BOE núm.236 do 02/10/205). En caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación, ao abeiro do artigo 41.2 da LRXSP. Así mesmo, o artigo 42 prevé que, no exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente. O selo de órgano prevese no artigo 42 da LRXSP: sistemas de firma para a actuación administrativa automatizada. A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e en que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. Considerando o disposto no artigo 70 bis.3 da Lei 7/1985, do 2 de abril, reguladora das bases de réxime local, (LBRL), (BOE núm.80 do 03/04/1985), e no uso das atribucións conferidas polo artigo 21.1 a e s da mencionada Lei, RESOLVO: 1 Aprobar as actuacións administrativas automatizadas do Concello de Santa Comba: - De carácter xeral: todas as actuacións e procedementos que se vaian incorporando, con carácter automatizado, à Plataforma de Tramitación Electrónica do Concello de Santa Comba ou á súa sede electrónica (https://sede.santacomba.es). - De carácter específico: · Expedición de certificados e de volantes de empadroamento. · Expedición automática de recibos de presentación no rexistro electrónico da Administración.2 Os órganos competentes en relación coas actuacións administrativas automatizadas, en exercicio da función de fe pública administrativa, son: · Para a definición das especificacións ou detalle do procedemento de creación e emisión do certificado: secretaría da Corporación. · Para o deseño informático, programación e mantemento e auditoría do sistema de información e do código fonte: a Xerencia de Informática da Deputación da Coruña · Para a supervisión e control de calidade: secretaría da Corporación.3 Se crea o selo electrónico de órgano do Concello de Santa Comba coa denominación: SELO DE ÓRGANO DO CONCELLO DE SANTA COMBA. A responsabilidade da utilización para os efectos de impugnación corresponde ao Concello de Santa Comba. As características do certificado e a verificación de documentos asinados con selo de órgano poderase realizar na sede electrónica do Concello de Santa Comba ( https://sede.santacomba.es ). O selo electrónico de Órgano do Concello de Santa Comba poderase utilizar nos procesos de tramitación automatizada sinalados anteriormente. O órgano responsable a efectos de impugnación é o alcalde do Concello de Santa Comba.4 A tramitación automática dos procedementos realizarase do seguinte xeito: a) Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, de 1 de outubro, de procedemento administrativo común das administracións públicas, (LPACAP), (BOE núm.236 do 02/10/2015). b) Os interesados poderanse identificar e autenticar mediante documento nacional de identidade ou documento equivalente. c) A tramitación electrónica automatizada contempla a captura automática da información contida nas bases de datos corporativas do concello. d) As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). e) Ostentarán permisos de Selado Electrónico unicamente os empregados públicos que sexan acreditados pola secretaría da Corporación. f) O concello emitirá resolución automatizada que recollerá expresamente, ademais do contido establecido con carácter xeral na LPACAP, o seguinte: – A súa condición de acto administrativo automatizado. – O selo electrónico da entidade. – O órgano que ha de considerarse responsable para os efectos de impugnación, de acordo co indicado no resolve terceiro. g) O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados. h) Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos. i) As indicadas resolucións serán recorribles ante o órgano xurisdicional contencioso administrativo, previa reclamación potestativa ante o alcalde, na forma que establece a LPACAP. j) Os expedientes de tramitación automática arquivaranse no xestor documental TEDec SIGEM, asinado mediante selo electrónico do Concello. k) As copias dos documentos electrónicos terán a consideración que se establece no artigo 27 da LPACAP.5 Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre.6 Este decreto producirá efectos desde a súa publicación no Boletín Oficial da Provincia da Coruña. Igualmente publicarase na sede electrónica do Concello de Santa Comba para os efectos de xeral coñecemento de acordo co artigo 45.1. a da LPACAP. Santa Comba, na data da sinatura dixital O alcalde Dou fe A secretaría xeral en acumulación de funcións (PR da DXAL do 02/08/2019) Maria Marina Yvonne Margaret Azcon Murgadella Jose Marco Hanley Zabel (Documento que se asina electronicamente” Santa Comba, 14 de agosto de 2019 O alcalde David Barbeira García